23 hores llectives pa maestros/es yá
#000004
L’aprobación per parte del Congresu de los Diputaos del Proyectu de Llei de Meyora de la docencia con fecha de 13 d’avientu abre espaciu par dar en la reversión de los retayos impuestos pol Partíu Popular nel ámbitu docente nel añu 2012.
#000006
La Llei de Meyora establez pal profesoráu de Secundaria una xornada lectiva mínima de 18 hores y pal cuerpu de Maestros encamienta un máximu de 23 hores lectives. N’Asturies, tres dellos cursos de movilizaciones del profesoráu, consiguióse un alcuerdu na Mesa Sectorial d’Educación qu’afita, una vegada aprobada la Llei de Meyora, pal cursu escolar 2019/20, la xornada de 18 hores lectives en Secundaria y l’amenorgamientu de dos hores complementaries nel cuerpu de Maestros. SUATEA consideró na mesa de negociación esti alcuerdu como un primer pasu na meyora de les condiciones llaborales del profesoráu, yá que recoyía la reivindicación de Secundaria y abría, per primer vegada, espaciu pa falar del horariu lectivu nel cuerpu de Maestros.
#000008
Vistu’l nuevu marcu que crea esta Llei y les motivaes reivindicaciones de los maestros énte l’afuegu provocáu polos retayos sufríos estos postreros seis años (aumentu de ratios d’alumnáu, incumplimientu de los alcuerdos de plantiyes, non reposición de personal pa cubrir les baxes por xubilación, falta de desdobles, medría de les xeres burocrátiques, amenorgamientu de recursos humanos y materiales na atención a la diversidá del alumnáu...) ye nesti momentu prioritario ameyorar y dignificar la xera docente de los maestros y maestres amenorgando la so xornada lectiva a 23 hores. Pa qu’esta midida entre en vigor nel cursu 2019/20 tien d’aprobase urxentemente, facilitando asina les acciones organizatives y presupuestaries pertinentes.
#000009
Poro, dende SUATEA, esiximos a la Conseyería d’Educación l’apertura inmediata d’una nueva Mesa Sectorial p’alcordar l’amenorgamientu de la xornada lectiva del cuerpu de maestros a 23 hores.
#000010
Tags 2018-19 comunicaos condiciones llaborales profesoráu
#000012
Negociación de Plantiyes – Cursu 23-24
#000013
¿Quién firmó’l cese a los 3 años del personal interino?
#000019
Interina, interín ¿sabes que tán abusando de ti?
#000020
Poles 23h llectives. Ye de xusticia.
#000023